|  |
| --- |
|  |
| CRNA GORA |
| Ministarstvo javne uprave |

Broj: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
\_\_\_\_\_\_\_\_\_\_\_\_\_, \_\_\_\_\_\_. godine

**S E K T O R S K A A N A L I Z A  
za utvrđivanje predloga prioritetnih oblasti od javnog interesa i potrebnih sredstava  
za finansiranje projekata i programa nevladinih organizacija  
iz Budžeta Crne Gore u 2019. godini**

|  |
| --- |
| *Sektorska analiza se sačinjava na osnovu strateških i planskih dokumenata odnosno propisa u odgovarajućoj oblasti od javnog interesa uz konsultacije sa zainteresovanim nevladinim organizacijama, i predstavlja osnov za utvrđivanje prioritetnih oblasti i potrebnih sredstava za finansiranje projekata i programa nevladinih organizacija iz državnog budžeta u narednoj godini, u skladu sa Zakonom o nevladinim organizacijama. Sektorska analiza se priprema u tekućoj za narednu kalendarsku godinu radi blagovremenog planiranja visine sredstava koja će biti opredijeljena na pozicijama ministarstava nadležnih za oblasti koje Vlada utvrdi kao prioritetne za finansiranje projekata i programa nevladinih organizacija. Analiza će poslužiti i za pripremu javnih konkursa za raspodjelu sredstava za finansiranje projekata i programa nevladinih organizacija u oblasti koja će biti utvrđena kao prioritetna.* |

1. **OBLASTI OD JAVNOG INTERESA U KOJIMA SE PLANIRA FINANSIJSKA PODRŠKA ZA PROJEKTE I PROGRAME NVO**
   1. Navesti u kojim oblastima od javnog interesa (iz člana 32 Zakona o NVO) iz nadležnosti ministarstva planirate finansijsku podršku iz budžeta za projekte i programe NVO:

|  |  |  |  |  |  |
| --- | --- | --- | --- | --- | --- |
|  | socijalna i zdravstvena zaštita |  | Razvoj civilnog društva i volonterizma |  | Zaštita životne sredine |
|  | Smanjenje siromaštva |  | evroatlantske i evropskeintegracije Crne Gore |  | poljoprivreda i ruralni razvoj |
|  | Zaštita lica sa invaliditetom |  | institucionalno i van institucionalno obrazovanje |  | Održivi razvoj |
|  | Društvena briga o djeci i mladima |  | nauka |  | Zaštita potrošača |
|  | Pomoć starijim licima |  | umjetnost |  | Rodna ravnopravnost |
|  | zaštita i promovisanje ljudskih i manjinskih prava |  | kultura |  | Borba protivkorupcije i organizovanog kriminala |
|  | vladavina prava |  | Tehnička kultura |  | Borba protiv bolesti zavisnosti |
|  | Druge oblasti od javnog interesa utvrđene posebnim zakonom (navesti koje): Elektronska uprava | | | | |

1. **PRIORITETNI PROBLEMI I POTREBE KOJE TREBA RIJEŠITI U 2019. GODINI FINANSIRANJEM PROJEKATA I PROGRAMA NVO**
   1. Navesti prioritetne probleme u oblasti(ma) iz nadležnosti ministarstva koji se planiraju rješavati finansiranjem projekata i programa nevladinih organizacija. Opis problema obrazložiti koristeći konkretne mjerljive pokazatelje trenutnog stanja i željenog stanja odnosno rješenja, navodeći izvor u kojem su takvi podaci dostupni. Pokazatelji mogu biti informacije iz uporednih analiza, izvještaja, rezultata istraživanja, studija, i drugi dostupni statistički podaci.

|  |  |
| --- | --- |
| Opis problema: | |
| Problem koji je, kroz sektorsku analizu, prepoznat od strane Ministarstva javne uprave, a za koji je procijenjeno da podrška nevladinog sektora može doprinijeti njegovom rješavanju, odnosi se na nedovoljnu participaciju građana u procesu donošenja odluka od javnog interesa posredstvom eParticipacije. U tom smislu, neophodno je da se kroz projekte nevladinih organizacija koji će se finansirati iz državnog budžeta obezbijedi:   1. Edukacija građana i promocija potstranice eParticipacija u okviru kojeg postoji mogućnost učešća u javnoj raspravi onlajn 2. Mapiranje drugih usluga u okviru eParticipacije, uz mapiranje profila korisnika koji bi te usluge koristili   \*\*\*  Oblici eDemokratije, kao posebno važnog mehanizma za ostvarenje funkcije participativne demokratije na kojoj se temelji svako moderno društvo, postoje i u Crnoj Gori. Na portalu eUprave razvijena je posebna potstranica eParticipacija za elektronske javne rasprave koja omogućava komentarisanje i prilaganje dokumenata u sklopu javnih poziva koje objavljuju organi. Dakle, u ovom dijelu portala građani mogu aktivno da učestvuju u kreiranju zakona i ostalih strateških dokumenata iznose mišljenja i stavove o pojedinim zakonskim aktima u sklopu javnih rasprava.  Međutim, kada je riječ o korišćenju mehanizma eParticipacija, treba naglasiti da građani nijesu informisani za ovakav vid učešća u procesu donošenja zakona i drugih strateških dokumenata. Dakle, jedan od pokazatelja jeste činjenica da su u 2017. godini organi državne uprave objavili ukupno 136 objava vezanih za javne rasprave, pri čemu postoji samo jedan komentar građana na nacrte dokumenata koji su postavljeni na portalu.  Ministarstvo javne uprave prepoznalo je problem nedovoljnog učešća građana u javnim raspravama putem potstranice eParticipacija. U cilju poboljšanja stanja u ovoj oblasti Akcionim planom za sprovođenje Strategije reforme javne uprave 2016-2020. godina, za period 2018-2020. godina u okviru cilja 4.2.3 Portal eUprave predstavlja jedinstvenu tačku pristupa elektronskim uslugama koje nude organi uprave sa visokim stepenom korisničkog iskustva i korisničkog zadovoljstva, prepoznata je potreba za uspostavljanjem većeg nivoa eDemokratije. Takođe, postizanje navedenog cilja treba obezbijediti, između ostalog, povećanjem broja objavljenih javnih rasprava na portal eUprave od strane nadležnih državnih organa, unapređenjem potportala eParticipacija, te promocijom eParticipacije u cilju korišćenja javnih rasprava i dostavljanja komentara preko portal.  Takođe, i nevladine organizacije u Crnoj Gori prepoznale su ovaj problem. Naime, istraživanja nevladine organizacije “Građanska Alijansa” ukazala su da su građani u Crnoj Gori dominantno inertni, odnosno nezainteresovani da koriste sredstva koja im omogućavaju da utiču na određene procese, kreiranje politika, ukazivanje problema ili njihovog rješavanja. (Analiza – eParticipacija i implementacija onlajn alatki u Crnoj Gori, jun 2018. godine, Podgorica, str. 6)  Istraživanje javnog mnjenja od strane nevladine organizacije “Građanska Alijansa” i De Facto agencije na temu “Građanska participacija u Crnoj Gori”, na reprezentativnom uzorku od 851 ispitanika, ukazalo je da građani nijesu dovoljno informisani, odnosno edukovani o tome kako mogu biti aktivni, koja su njihova prava i mogućnosti, a sa druge strane identifikovan je i problem nepovjerenja građana da će organi čuti i uvažiti njihove ideje. Riječ je o istraživanju koje je sprovedeno u dva talasa, prvo 2015. godine, a zatim i 2017. godine kako bi se mogao pratiti napredak tokom dvije godine. istraživanje je, između ostalog, pokazalo sljedeće:  -da jedan dio građana smatra da je glasanje na izborima mehanizam za uticanje na proces donošenja odluka na nacionalnom nivou, ne prepoznajući mehanizme poput eParticipacije. Uz to, polovina ispitanika je na pitanje koji je razlog nedostatka njihove participacije u javnim raspravama ili ePeticijama navela da nemaju potrebu za tim.  -da preko polovine ispitanika (55.5%) nema informaciju da postoji sajt eUprave (međutim, treba dodati i to da je u odnosu na 2015. godinu napravljen određeni napredak jer je u toj godini procenat ispitanika koji nijesu čuli za saj eUpravio bio na nivou od 59.2%).  - da je čak 45.1% građana ocijenilo da je sajt eUprave previše komplikovan za korišćenje (uz to treba naglasiti da je zabilježen rast procenta građana koji smatraju da je eUprava komplikovana za korišćenje u odnosu na 2015. godinu kada je iznosio 34.4%).  Dakle, prethodno navedeni podaci ukazali su Ministarstvu javne uprave da: postoji određeni otpor građana prema učešću u procesu donošenja odluka, da se u prethodnom vremenu radilo na promociji sajta eUprava, ali i potrebu da se dodatno pažnja usmjeri na promociju i edukaciju građana vezano za postojanje pomenutog sajta i elektronskih usluga koje u okviru njega postoje, uključujući i mehanizam eParticipacije, da je jedan od razloga zbog kojeg građani ne koriste potportal eParticipacija jer je sajt portala eUprave previše komlikovan za korišćenje.  Takođe, istraživanje NVO Institut alternativa “Percepcija javne uprave”,pokazalo je da je korišćenje elektronskog pristupa javnoj upravi je, očekivano, uglavnom vezano za mlađe i obrazovanije stanovništvo zemlje i većina građana/ki ga ne koristi, te da portal eUprave je relativno nepoznat građanima – za njega zna oko jedne trećine građana. (Institut alternative, “Percepcija javne uprave”, mart 2018. godine, Podgorica, str. 5).  Uz to istraživanje je pokazalo da je “portal E-Uprave je relativno nepoznat građanima i građankama Crne Gore, te da je svaki treći građanin čuo za portal E-uprava (30%), dok ga je samo 7% zapravo koristilo” (Institut alternativa, “Percepcija javne uprave”, mart 2018. godine, Podgorica, str. 20).  To, takođe, ukazuje Ministarstvu javne uprave da je potrebno uložiti dodatne napore da građane informišemo o mogućnostima, te da ih ohrabrimo i motivišemo da budu aktivni učesnici u donošenju odluka od javnog interesa.Ovo su značajni izvori podataka koji nam govore da je neophodno raditi na promociji portala eUprave u okviru kojeg je uspostavljena i potstranica eParticipacija.  Dakle, uzroke postojanja ovih problema možemo tražiti na više “adresa”. Počevši od toga da građani ne posjeduju informacije o mogućnosti učešća u javnim raspravama putem navedenog mehanizma, što nam ukazuje na potrebu nedovoljne promocije potportala eParticipacija. Uz to možemo konstatovati da građani smatraju da ne mogu uticati na donošenje odluka i kreiranje javnih politika, što nam govori o nedovoljno razvijenoj svijesti građana o važnosti njihovih prava da budu aktivni učesnici procesa donošenja odluka. Jer, činjenica je da bez aktivnih građana koji daju doprinos kreiranju javnih politika koje oblikuju naše društvo, ne možemo govoriti o napretku u reformskim procesima u oblasti javne uprave. Dakle, kroz realizaciju projekata koji će doprinijeti aktivnijem učešću građana u procesu donošenja odluka ujedno jačanmo njihovo povjerenje u rad javne uprave.  Pored toga, jedan dio građana na indirektan način učestvuju i to djelovanjem upravo u velikom broju nevladinih organizacija koje se bave različitim oblastima javne uprave (prema podacima iz Strategije unapređenje podsticajnog okruženja za djelovanje nevladinih organizacija 2018-2020. godina, na teriroriji Crne Gore funkcioniše 4.602 nevladine organizacije, što ukazuje da postoji trend indirektnog učestvovanja građana u procese donošenja odluka kroz djelovanje u nevladinim organizacijama). Međutim, ni nevladine organizacije nijesu koristile mogućnost učešća u javnim raspravama putem eParticipacije, a razloge možemo tražiti u činjenici da je NVO sektor uključen u proces donošenja odluka kroz učešće u radnim grupama za pripremu zakonskih, strateških i drugih dokumenata.  Uz sve to, formalizovane procedure koje su do sada sprovodili državni službenici u postupku javnih rasprava mogu da naruše njihov kvalitet, te da zbog toga građani nemaju dobru percepciju i stvaraju otpor prema sopstvenom djelovanju u procesu donošenja odluka.  Dakle, identifikovali smo da trenutno ne postoji dvosmjerna komunikacija na relaciji građani-organi državne uprave, a to je ključna pretpostavka napretka reformskog procesa u oblasti javne uprave, te povećanja povjerenja građana u njen rad. Sa druge strane, eParticipacija ne podrazumijeva samo sprovođenje javnih rasprava posredstvom interneta, već niz drugih alatki koje doprinose kvalitetnijoj i bržoj komunikaciji između građana i uprave.  Ipak, imajući u vidu da građani smatraju da je eUprava učinila da nema čekanja u redovima, kao i da smatraju da su zahvaljujući eUpravi informacije svim građanima dostupne 24 časa (istraživanje “Građanska participacija u Crnoj Gori”, Građanska alijansa, 2017. godina), cijenimo da građani imaju pozitivnu percepciju o elektronskoj upravi i uslugama u okviru nje, što je dobra polazna osnova za dalje unapređenje stanja u ovoj oblasti.  U tom smislu, naš cilj je da u saradnji sa nevladinom sektorom realizujemo projekat koji će doprinijeti povećanju svijesti građana o neophodnosti njihovog učešća u proces donošenja odluka, te afirmaciji eParticipacije, kao ključnog mehanizma za ostvarivanje te uloge naših građana.  Takođe, cijenimo da nevladin sektor može pružiti značajan doprinos u identifikaciji nedostajućih alatki, a građani ih smatraju potrebnim da bi mogli ostvariti svoje pravo da budu aktivni partneri u procesu donošenja odluka i unapređenja cjelokupnog državnog sistema.  Na kraju, da rezimiramo – trenutno, od strane građana uopšte se ne koristi mogućnost učešća u javnoj raspravi putem potstranice eParticipacija. Nakon realizacije javnog konkursa očekujemo da će broj korisnika na nivou od 10%. Uz to, prethodno smo ukazali da je u okviru eParticipacije neophodno sagledati uspostavljanje novih usluga, te mapiranje korisničkih profila koji bi ih koristili. Tako, kroz istraživanje koje bi sprovele nevladine organizacije, očekujemo kvalitetne smjernice koje su potrebe naših građana kada je eUprava i eParticipacija u pitanju. | |
| Podaci (analize, studije, statistički izvještaji, itd.) koji pojašnjavaju navedeni problem | Izvor(i) podataka |
| \*Akcioni plan 2018-2020., za sprovođenje Strategije reforme javne uprave u Crnoj Gori za period 2016-2020.  \*Informacija o korišćenju ePortala za 2017. godinu  \*Strategija unapređenje podsticajnog okruženja za djelovanje nevladinih organizacija 2018-2020. godine  \* Analiza “ E-participacija i impelemntacija onlajn alatki u Crnoj Gori” (Građanska alijansa)  \*Istraživanje NVO Građanska alijansa u saradnji sa De Facto agencijom “Građanska participacija u Crnoj Gori”  \*Istraživanje Institututa Alternativa “Percepcija javne uprave” | <http://www.mju.gov.me/ResourceManager/FileDownload.aspx?rid=302277&rType=2&file=Akcioni%20plan%202018-2020,%20%202016-2020.pdf>  <http://www.mju.gov.me/ResourceManager/FileDownload.aspx?rid=309936&rType=2&file=Informacija%20o%20kori%C5%A1%C4%87enju%20portala%20e-uprave%20za%202017.%20godinu.pdf>  <http://www.mju.gov.me/ResourceManager/FileDownload.aspx?rid=301459&rType=2&file=Strategija%20unapre%C4%91enja%20podsticajnog%20okru%C5%BEenja%20%202018-20120.pdf>  <http://gamn.org/wp-content/uploads/2018/06/GA-analiza-realizacija-onlajn-alatki-za-e-participaciju-u-CG-2018-2.pdf>  <http://gamn.org/images/docs/cg/gradjanska-participacija-u-crnoj-gori-2017.pdf>  <http://media.institut-alternativa.org/2018/04/Percepcija-javne-uprave-istra%C5%BEivanje-2.pdf> |

* 1. Navesti ključne strateško-planske dokumente odnosno propise koji prepoznaju važnost problema identifikovanih pod tačkom 2.1., kao i specifične mjere/djelove tih dokumenata koji su u vezi sa identifikovanim problemima.

|  |  |
| --- | --- |
| Naziv strateškog/planskog dokumenta/propisa | Naziv poglavlja/ mjere/ aktivnosti |
| \*Strategija reforme javne uprave 2016-2020  \*Akcioni plan za sprovođenje Strategije reforme javne uprave za period 2018-2020. godina | Pružanje javnih usluga  cilj 4.2.3 “Portal eUprave predstavlja jedinstvenu tačku pristupa elektronskim uslugama koje nude organi uprave sa visokim stepenom korisničkog iskustva i korisničkog zadovoljstva” |

* 1. Obrazložiiti na koji način nevladine organizacije mogu doprinijeti rješavanju problema identifikovanih pod tačkom 2.1., koje aktivnosti su prihvatljive za postizanje željenog rezultata, kako se planira praćenje i vrednovanje doprinosa rješavanju pomenutih problema. Navesti konkretne mjerljive pokazatelje/indikatore za praćenje doprinosa nevladinih organizacija rješavanju identifikovanih problema i izvore verifikacije učinjenog.

|  |  |  |
| --- | --- | --- |
| Opis načina doprinosa nevladinih organizacija u rješavanju problema | Konkretni mjerljivi pokazatelji doprinosa nevladinih organizacija | Izvor(i) podataka |
| Doprinos nevladinih organizacija u rješavanju problema nedovoljne edukacije građana i promocije potstranice eParticipacija podrazumijeva sljedeće:  -sprovođenje nezavisnih istraživanja  -osmišljavanje kreativne kampanje za informisanje i edukaciju građana  -sprovođenje aktivnosti u pravcu testiranja sa građanima postojećih oblika eParticipacije,  -izrade promotivnih materijala i vizuala koji će sadržati uputstvo za upotrebu predmetne onlajn alatke,  - izrada publikacija…  Kada je riječ o mapiranju drugih usluga u okviru eParticipacije, uz mapiranje profila korisnika koji bi te usluge koristili, od nevladinih organizacija se očekuje da sprovedu sveobuhvatno istraživanje na uzorku od minimum 1000 ispitanika. | -Broj organizovanih skupova na kojima je građanima predstavljen mehanizam učestovanja u javnim rasprava putem eParticipacije, broj prisutnih građana  -Broj građana, uz identifikaciju koja je ciljna grupa u pitanju, koji su prošli “testnu fazu” korišćenja potstranice eParticipacija.  -Broj građana koji su učestvovali na radionicama/skupovima/drugim događajima po regionima (sjeverni, južni, središnji)  -Broj pregleda reklama/objava na društvenim mrežama  -Broj objava u medijima | -Dokumenti koji su proizašli iz istraživanja  -Evaluacije sa događaja/radionica  -Narativni i finansijski izvještaji  -Monitornig Ministarstva o toku realizacije  -Pojedinačna i ukupna statistika o realizovanim programima, broju posjetilaca i td. |

1. **OSTVARIVANJE STRATEŠKIH CILJEVA**
   1. Navesti ključne strateške ciljeve iz sektorske nadležnosti čijem će ostvarenju u 2019. Godini doprinijeti projekti i program nevladinih organizacija.

|  |  |
| --- | --- |
| Strateški cilj(evi) čijem ostvarenju će doprinijeti javni konkurs za projekte i programe nevladinih organizacija u 2019. godini | Način na koji će javni konkurs za projekte i programe nevladinih organizacija doprinijeti ostvarenju strateških ciljeva(ukratko opisati) |
| Strateški cilj kojem će javni konkurs doprinijeti odnosi se na stvaranje efikasne, ekonomične i srevisno-orjentisane javne uprave, koju karakteriše povjerenje građana u njen rad. | Javni konkurs će obezbijediti da, kroz zajedničko djelovanje i partnerski odnos Ministarstva javne uprave i nevladinih organizacija, a uz kreativni pristup, podignemo svijest građana o neophodnosti njihovog učešća u proces donošenja odluka. Uz to, istraživačkim projektima unaprijediće se potstranica eParticipacije uslugama koje su građani prepoznali kao njihovu potrebu.  Dakle, to je pretpostavka ostvarenja napretka u oblasti reforme javne uprave utemeljenoj na povjerenju građana u njen rad. |

1. **JAVNI KONKURSI ZA FINANSIRANJE PROJEKATA I PROGRAMA NVO - DOPRINOS OSTVARENJU STRATEŠKIH CILJEVA IZ SEKTORSKE NADLEŽNOSTI MINISTARSTVA**
   1. Navesti javne konkurse koji se predlažu za objavljivanje u 2019. godini u cilju doprinosa ostvarenju strateških ciljeva iz sektorske nadležnosti (iztačke 3.1.), uz prijedlog potrebnih iznosa. Ukoliko postoji mogućnost preklapanja s javnim konkursima iz nacionalnih, sredstava EU ili drugih vanjskih fondova iz nadležnosti neke druge institucije, navesti s kojim organom je potrebno koordinirati oblasti finansiranja.

|  |  |  |
| --- | --- | --- |
| Naziv javnog konkursa | Iznos | Drugi donator s kojima je potrebno koordinirati oblasti finansiranja |
| “eParticipacija – učestvuj, predloži, promijeni” | 100.000 eura |  |
|  |  |  |
|  |  |  |

* 1. Navesti ko su predviđeni glavni korisnici projekata i programa koji će se finansirati putem javnog konkursa. Ukratko navesti glavna obilježja svake grupe korisnika, njihov broj i njihove potrebe na koje projekti i program treba da odgovore u 2019. godini.

|  |
| --- |
| Opis glavnih grupa korisnika, njihov broj i potrebe |
| Širok je dijapazon korisnika koji će imati benefite od realizacije projekata nevladinih organizacija. Sektorskom analizom prepoznate su sljedeće grupe korisnika:   1. **Ministarstvo javne uprave**   Ministarstvo kao ključni nosilac reformskih aktivnosti u oblasti javne uprave, kroz realizaciju ovih projekata dobiće jasniju sliku o stavovima građana vezanih za njihovo učešće u proces donošenja odluka. Na taj način biće nam na raspolaganju konkretni inputi u kom pravcu država treba da djeluje da bi zadovoljila potrebe građana i motivisala ih da budu aktivni sudionici donošenja važnih odluka za cjelokupno društvo. Jer, cilj reforme javne uprave jeste povećanje povjerenja građana u njen rad, a uključivanjem građana u proces donošenja odluka nesumnjivo i nedvosmisleno znači rast njihovog povjerenja u institucije sistema. Uz to, realizacija projekata i njihovi ishodi mogu biti dobra polazna osnova za izradu novog strateškog dokumenta za reformu javne uprave nakon 2020. godine u dijelu koji se odnosi na unapređenje eParticipacije, kao važnog demokratskog mehanizma u našem društvu.   1. **Organi državne uprave**   Zahvaljujući projektima nevladinih organizacija koji će doprinijeti većem učešću građana u postupcima donošenja zakona i drugih strateških dokumenata, organi državne uprave će pripremati kvalitetnija zakonska rješenja čija implementacija će biti na znatno većem nivou. Dakle, participacija građana obezbjeđuje da javne politike budu utemeljene na realnim potrebama građana. Od posebnog je značaja za organe državne uprave kada građani pružaju doprinos u zakonskom uređivanju neke društvene oblasti jer su onda njihove potrebe jasne organima i znaju u kom pravcu treba da usmjere razvojni put društva. To znači da će organi državne uprave kreirati javne politike koje su bliske stvarnim potrebama građana. Uz to, na ovaj način dodatno će se afirmisati principi odgovornosti, otvorenosti i transparentnosti uprave, što potvrđuje našu istrajnost u odluci da učvrstimo stabilnost institucija. Takođe, zahvaljujući istraživanju potreba građana organi državne uprave dobiće jasne smjernice koje su to usluge, u okviru njihove nadležnosti, potrebne građanima a mogu se ostvariti putem mehanizma eParticipacije.   1. **Građani**   Kao što je već navedeno, učešće građana u društveno-političkim procesima ključni je pokazatelj stepena razvijenosti društva i demokratije u njemu. Očekivanje je da će realizacijom projekata nevladinih organizacija građani biti motivisani i osnaženi da u punom kapacitetu koriste svoja prava da aktivno učestvuju u procesu donošenja odluka i na taj način utiču da javne politike budu u skladu sa njihovim potrebama. Dakle, građani će biti informisani,edukovani i motivisani da koriste postojeće mehanizme za učešće u procesu donošenja odluka. Na taj način doprinijećemo podizanju svijesti naših građana o važnosti njihove participacije u oblikovanju društveno-političkih prilika.   1. **Privreda**   Reforma javne uprave, između ostalog, prioritetno je usmjerena na poboljšanje konkurentnosti privrede. Jačanjem mehanizama učešća javnosti u donošenju odluka može imati itekako pozitivne efekte na razvoj i konkurentnost privrede. Jer, donošenjem zakona koji korespondiraju sa potrebama privrede (a to se može obezbijediti samo kroz kvalitetnu dvosmjernu komunikaciju na relacija organi državne uprave-privreda), unaprijedićemo poslovni ambijent, te imati zadovoljnu privredu što će kao krajnji rezultat imati jačanje ekonomije i ekonomskog razvoja države. |

* 1. Navesti očekivani ukupni broj ugovorenih projekata, odnosno ugovora koji se planira zaključiti s nevladinim organizacijama na osnovu javnog konkursa.

|  |  |
| --- | --- |
| Očekivani broj projekata koji se planira finansirati / broj ugovora koje se planira zaključiti s NVO | |
| Naziv javnog konkursa | “eParticipacija – učestvuj, predloži, promijeni”, 3 ugovora |
| Naziv javnog konkursa |  |

* 1. Navesti najviši i najniži iznosi finansijske podrške koju će biti moguće ostvariti na osnovu pojedinačnog javnog konkursa navedenog u tački 4.1.

|  |  |
| --- | --- |
| Naziv javnog konkursa: “eParticipacija – učestvuj, predloži, promijeni” | |
| Najniži iznos finansijske podrške koju će biti moguće ostvariti na osnovu javnog konkursa: 14.000,00 EURA | Najviši iznos finansijske podrške koju će biti moguće ostvariti na osnovu javnog konkursa: 20.000,00 EURA |

**NAPOMENA:**stavom 4 člana 32 Zakona o NVO, definisano je:***“Ukupan iznos sredstava koja se na osnovu javnog konkursa mogu dodijeliti nevladinoj organizaciji za finansiranje projekta, odnosno programa, ne može preći 20% od ukupno opredijeljenih sredstava koja se raspodjeljuju na osnovu tog konkursa.”***

1. **KONSULTACIJE SA ZAINTERESOVANIM NEVLADINIM ORGANIZAICJAMA**
   1. Navesti na koji način je u skladu sa važećim propisima obavljen proces konsultovanja NVO u procesu pripreme sektorske analize.

|  |  |  |
| --- | --- | --- |
| Metoda konsultacija (npr. web, email, konsultativnisastanak, itd.) | Datumi sprovedenih konsultacija | Naziv NVO koje su učestvovale u konsultacijama |
| Dostavljanje predloga, komentara i sugestija na Nacrt Sektorske analize, u skladu sa Javnim pozivom Ministarstva javne uprave nevladinim organizacijama |  |  |
| Odrzavanje konsultativnog sastanka sa nevladinim organizacijama u skladu sa Javnim pozivom Ministarstva javne uprave nevladinim organizacijama |  |  |

1. **KAPACITETI ZA SPROVOĐENJE JAVNOG KONKURSA**
   1. Navesti broj službenika/ica i spoljnih saradnika koji će biti zaduženi za sprovođenje javnog konkursa i praćenje realizacije finansiranih projekata i programa nevladinih organizacija (uključujući najmanje jednu terensku posjetu, prilikom koje će se provjeravati izvršavanje ugovornih obaveza, namjensko trošenje sredstava, te postizanje rezultata planiranih javnim konkursom i odobrenimp rojektom/programom).

|  |  |  |
| --- | --- | --- |
| Naziv javnog konkursa | Broj službenika/ica zaduženih za sprovođenje javnog konkursa i praćenje finansiranih projekata i programa nevladinih organizacija | Imena službenika/ica zaduženih za sprovođenje javnog konkursa i praćenje finansiranih projekata i programa nevladinih organizacija |
| “eParticipacija – učestvuj, predloži, promijeni” | 2 | Matija Medojević  Nina Blažić |
|  |  |  |
|  |  |  |

**Ovjera ministra:**

|  |  |  |  |  |
| --- | --- | --- | --- | --- |
|  | Suzana Pribilović |  |  |  |
|  | Ime i prezime | M.P. | Potpis |  |